

REPUBLIKA HRVATSKA

VARAŽDINSKA ŽUPANIJA

GRAD IVANEC

Upravni odjel za proračun,

financije i gospodarstvo

KLASA: 112-03/15-30/02

URBROJ: 2186/012-02/32-15-2

Ivanec, 06. studeni 2015.

Na temelju članka 19. stavak 1. i članka 29. stavak 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08 i 61/11), pročelnica Upravnog odjela za proračun, financije i gospodarstvo Grada Ivanca raspisuje

**O G L A S**

**za prijam službenika u službu na određeno vrijeme**

**u Upravni odjel za proračun, financije i gospodarstvo**

**Grada Ivanca**

**- VIŠI REFERENT ZA PRORAČUN I FINANCIJE - 1 izvršitelj/ica na određeno vrijeme, radi privremenog povećanja opsega posla**

Posebni uvjeti:

* sveučilišni prvostupnik struke ili stručni prvostupnik ekonomske ili upravne struke
* 1 godina radnog iskustva na odgovarajućim poslovima
* stupanj odgovornosti koji uključuje odgovornost za materijalne resurse s kojima službenik radi te pravilnu primjenu propisanih postupaka, metoda rada i stručnih tehnika
* položen državni stručni ispit
* poznavanje rada na računalu (MS Windows, MS Office)

Uvjet sveučilišnog prvostupnika struke, odnosno stručnog prvostupnika struke na temelju odredbe članka 35. stavak 2. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ br. 74/10 i 125/14) ispunjavaju i osobe koje su po ranijim propisima stekle višu stručnu spremu.

Osim navedenih uvjeta, kandidati koji se prijavljuju na oglas moraju ispunjavati i opće uvjete za prijam u službu utvrđene člankom 12. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08 i 61/11): punoljetnost / hrvatsko državljanstvo / zdravstvena sposobnost za obavljanje poslova radnog mjesta na koje se osoba prima.

Na oglas se mogu ravnopravno javiti osobe oba spola.

Ravnopravno se mogu natjecati i kandidati koji su stekli potrebno radno iskustvo na odgovarajućim poslovima, a nemaju položen državni stručni ispit, uz obvezu da ga, ako zadovolje na probnom radu, polože u roku šest mjeseci od isteka probnog rada.

Služba se zasniva uz obvezni probni rad u trajanju od 2 (dva) mjeseca.

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08 i 61/11).

Služba se zasniva na određeno vrijeme, radi privremenog povećanja opsega posla, a najviše do 1 (jedne) godine dana.

Uz prijavu na oglas kandidati su dužni priložiti:

* životopis
* dokaz o hrvatskom državljanstvu (preslika domovnice ili važeće osobne iskaznice)
* dokaz o stručnoj spremi (preslika diplome)
* dokaz o radnom iskustvu (potvrda o podacima evidentiranim u evidenciji Hrvatskog zavoda za mirovinsko osiguranje)
* izvornik uvjerenja nadležnog suda da se protiv kandidata prijave ne vodi kazneni postupak (ne starije od 6 mjeseci)
* preslika uvjerenja o položenom državnom stručnom ispitu (ukoliko kandidati imaju položen državni stručni ispit)
* vlastoručno potpisanu izjavu da za prijam u službu ne postoje zapreke iz članaka 15. i 16. Zakona o službenicima u lokalnoj i područnoj (regionalnoj) samoupravi („Narodne novine“ br. 86/08 i 61/11) - izjavu nije potrebno ovjeravati

Za kandidate prijavljene na oglas čije su prijave pravovremene i uredne, te koji ispunjavaju formalne uvjete, provest će se prethodna provjera znanja i sposobnosti bitnih za obavljanje poslova radnog mjesta za koje se primaju.

Urednom prijavom smatra se prijava koja sadrži sve podatke i priloge navedene u oglasu.

Ako kandidat ne pristupi prethodnoj provjeri znanja i sposobnosti, smatra se da je povukao prijavu na oglas.

Osoba koja ima pravo prednosti kod prijma u službu prema posebnom zakonu, dužna je u prijavi za oglas pozvati se na to pravo i ima prednost u odnosu na ostale kandidate po jednakim uvjetima.

Uz prijavu na oglas, podnositelj prijave koji se poziva na pravo prednosti, dužan je priložiti sve dokaze o ispunjavanju traženih uvjeta, kao i rješenje, odnosno potvrdu o priznatom statusu kojom se dokazuje postojanje prava prednosti na koje se poziva, dokaz iz kojeg je vidljivo na koji je način prestao radni odnos kod posljednjeg poslodavca (ugovor, rješenje, odluka i sl.) i dokaz o nezaposlenosti (uvjerenje ili evidencijski list Hrvatskog zavoda za zapošljavanje).

Kandidat koji bude izabran, dužan je prije donošenja rješenja kojim se utvrđuje datum početka rada, dostaviti uvjerenje o zdravstvenoj sposobnosti.

Opis poslova radnog mjesta, podaci o plaći radnog mjesta koje se popunjava oglasom, način obavljanja prethodne provjere znanja i sposobnosti kandidata i iz kojeg područja, te pravni i drugi izvori za pripremanje kandidata objavljeni su na službenoj web stranici Grada Ivanca ([www.ivanec.hr](http://www.ivanec.hr))

Na službenoj web stranici i oglasnoj ploči Grada Ivanca (prizemlje zgrade Gradske vijećnice, Ivanec, Trg hrvatskih ivanovaca 9b) objavit će se vrijeme i mjesto održavanja prethodne provjere znanja i sposobnosti kandidata, kao i lista kandidata koji ispunjavaju formalne uvjete iz oglasa i koji se pozivaju na prethodnu provjeru, najmanje 5 (pet) dana prije održavanja provjere.

Prijave s potrebnom dokumentacijom podnose se u roku od 8 (osam) dana od dana objave oglasa kod nadležne službe za zapošljavanje na adresu: Grad Ivanec, Trg hrvatskih ivanovaca 9b, 42240 Ivanec s naznakom „Za oglas za prijam u službu u Upravni odjel za proračun, financije i gospodarstvo“.

Prijave se mogu dostaviti i u pisarnicu Grada Ivanca, Ivanec, Trg hrvatskih ivanovaca 9b.

Kandidatom prijavljenim na oglas smatra se osoba koja podnese pravovremenu i urednu prijavu, te koja ispunjava formalne uvjete iz oglasa.

O rezultatima oglasa kandidati će biti obaviješteni u roku od 60 dana od isteka roka za podnošenje prijava.

Upravni odjel za proračun, financije

i gospodarstvo Grada Ivanca